कांग्रेस-एनसीपी गठबंधन का वादा, 65 साल से अधिक उम्र के सभी लोगों को 1500 रुपये मासिक पेंशन देंगे  
मजदूरों का न्यूनतम वेतन 21 हजार रुपये किया जाएगा
नए उद्योगों में 80 फीसदी पदों पर स्थानीय लोगों को नौकरी
युवाओं, शिक्षित बेरोजगारों को पांच हजार रुपये मासिक भत्ता
उन्होंने कहा कि केजी से पीजी तक शिक्षा के तहत पहले चरण में सरकारी और अनुदानित महाविद्यालयों में सभी विद्यार्थियों को मुफ्त शिक्षा दी जाएगी. मजदूरों का न्यूनतम वेतन 21 हजार रुपये किया जाएगा. दसवीं पास 10 लाख युवतियों को पहले साल मुफ्त लैपटॉप दिए जाएंगे.आजीविका का कोई साधन नहीं होने वाले 65 साल से अधिक उम्र के स्त्री और पुरुष को 1500 रुपये प्रतिमाह पेंशन दी जाएगी.
पाटिल ने कहा कि सच्चर कमेटी की सिफारिशे 100 फीसदी लागू की जाएंगी.महिला गृह उद्योग के जरिए बिकने वाले उत्पादनों को जीएसटी से मुक्त करने की कोशिश करेंगे.उन्होंने यह भी कहा कि पर्यावरण के सम्बंध में जरूरी सभी नियम लागू किए जाएंगे.
जयंत पाटिल ने कहा कि बीजेपी से निष्काषित विधायक अनिल गोटे कांग्रेस-एनसीपी गठबंधन के साथ आ गए हैं.